《七十翁吟七言十首》
元代·方回

颓龄侥幸古来稀，休致多年但欠归。
决不再思龟左顾，幸犹免赋雉朝飞。
江山如旧几寒暑，天地无情多是非。
能办东篱一杯酒，可须疏傅有金挥。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。